Frigivelse af anlægsbevilling til brovedligeholdelse 2015 
Sagsfremstilling 
5.      Frigivelse af anlægsbevilling til brovedligeholdelse 2015  
                                                                                                                        Åbent 
Sagsnr.: 326-2015-26889       J.nr.: 05.03.06            Tage Jensen.: 326-2015-162529 
  
[adresse] 
I Kalundborg Kommunes broforvaltningssystem er der registreret i alt 142 bygværker (broer).  
  
Kalundborg Kommune bestyrer 138 ud af de i alt 142 bygværker. De øvrige bestyres af Banedanmark og 
Vejdirektoratet. Af de 138 bygværker, som kommunen forvalter, har kommunen et begrænset eller intet drifts- og 
vedligeholdelsesansvar for 40 bygværker. Der er blandt andet registreret 27 broer beliggende på privat vej og 6 
broer, der deles med nabokommuner. 
  
I 2014 blev det vedtaget at igangsætte en lang række brorenoveringer, og der blev udført et nyt generaleftersyn af 51 
broer samt udarbejdet en statusrapport for brovedligeholdelsen (se orientering af Kommunalbestyrelsen den 17. 
december 2014).  
  
Et generaleftersyn er en systematisk gennemgang af bygværker og giver en oversigt over bygværksmassens 
generelle tilstand. Generaleftersynet kan anvendes til en foreløbig generel budgettering og prioritering af større 
udbedringsarbejder samt til endelig prioritering af mindre reparationsarbejder. Endvidere kan generaleftersynet 
anvendes til at bedømme den almindelige vedligeholdstilstand.  
  
Generaleftersynet udføres typisk med et interval på 1 - 6 år. Generaleftersynet af broerne i Kalundborg Kommune 
blev sidst gennemført i 2009. Det er nu besluttet at foretage generaleftersynet løbende og for et mindre antal broer 
ad gangen. I 2015 forventes udført cirka 25 nye generaleftersyn. 
  
Det endelige budget til den brorenovering, der blev igangsat i 2014 kendes endnu ikke. Det forventes dog, at 
opgaven bliver dyrere end først forudsat. Bro nr. 9 ved [adresse] har vist sig at skulle funderes ekstra og bliver 
derved dyrere. Det foreslås, at en del af anlægsrammen til brovedligeholdelse i 2015 anvendes til en eventuel 
budgetoverskridelse i forhold til de i 2014 igangsatte projekter, herunder ekstra fundering af bro nr. 9.  
  
Herudover er der opstået et akut behov for renovering af gelænder og autoværn på en gammel jernbanebro over 
Ida Holm ([adresse]). Der er i øjeblikket vurderinger i gang om arbejdets omfang og budget. Den pågældende 
bro har ikke tidligere været prioriteret i forbindelse med brorenovering. Det foreslås, at en del af anlægsrammen til 
brovedligeholdelse i 2015 anvendes til renovering af gelænder og autoværn på den pågældende bro.    
  
Det foreslås herudover, at anlægsbevillingen for 2015 anvendes til igangsætning af særeftersyn af en række broer, 
som der er peget på i statusrapporten i 2014. Ved særeftersynet fokuseres på allerede identificerede skader 
og/eller elementer af bygværker. Særeftersynet omfatter som regel nøjere undersøgelser ofte udtagning af 
materialeprøver til analyse samt efterfølgende analyser af forskellige reparationsstrategier. Et af formålene med et 
særeftersyn er at fastlægge det teknisk og økonomisk mest optimale tidspunkt for reparationen, ikke mindst set i 
lyset af de betydelige reparationsomkostninger. 
  
Der er til brovedligeholdelse i 2015 afsat et rådighedsbeløb på i alt 523.000 kr.  
  
I forbindelse med budgetaftalen for 2015-2018 er det besluttet at forhøje puljen til brovedligeholdelse med 1,5 mio. 
kr. årligt i årene 2016-2018.  
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for Teknik og Udvikling indstiller,  
· at der gives en anlægsbevilling på i alt 523.000 kr. finansieret af det afsatte rådighedsbeløb i 2015 til 
istandsættelse af broer. 
  
ØKONOMISKE KONSEKVENSER 
Økonomichefen bemærker, at der er afsat et rådighedsbeløb på i alt 523.000 kr. til brovedligeholdelse i 2015. Efter 
frigivelse udgør restbeløbet 0 kr.  
  
  
  
  
Teknik- og Miljøudvalgets møde den 1. juni 2015: 
Udvalget vedtog at anbefale indstillingen fra direktøren for Teknik og Udvikling. 
